**OSNIVANJE ILI PROŠIRENJE DJELATNOSTI**

**ZDRAVSTVENE USTANOVE ZA OBAVLJANJE**

**DJELATNOSTI ZDRAVSTVENOG TURIZMA**

**1. UPRAVNI POSTUPAK IZDAVANJE RJEŠENJA IZ ČLANKA 75. STAVKA 1. ZAKONA O ZDRAVSTVENOJ ZAŠTITI O SUKLADNOSTI OSNIVAČKOG AKTA USTANOVE ILI NJEGOVE IZMJENE O PROŠIRENJU DJELATNOSTI ZA OBAVLJANJE ZDRAVSTVENOG TURIZMA, SA ZAKONOM O USTANOVAMA I ZAKONOM O ZDRAVSTVENOJ ZAŠTITI**

Osnivač zdravstvene ustanove dužan je od Ministarstva zatražiti ocjenu sukladnosti akta o osnivanju/izmjene osnivačkog akta ustanove kojim se proširuje djelatnost ustanove za obavljanje zdravstvenog turizma sa Zakonom o ustanovama („Narodne novine“, broj 76/93, 29/97, 47/99, 35/08, 127/19 i 151/22) i Zakonom o zdravstvenoj zaštiti („Narodne novine“, broj 100/18, 147/20, 119/22, 156/22 i 33/23).

Sukladno članku 74. i 78. Zakona o zdravstvenoj zaštiti u vezi članaka 39., 39.a, 39. b i 40. Zakona, za izdavanje rješenja iz članka 75. stavka 1. Zakona, potrebno je Ministarstvu zdravstva podnijeti:

A. zahtjev za izdavanje rješenja o sukladnosti osnivačkog akta ustanove/njegove izmjene o promjeni ili proširenju djelatnosti za obavljanje zdravstvenog turizma sa Zakonom o ustanovama i Zakonom o zdravstvenoj zaštiti (zahtjev iz članka 74. Zakona)

B. uz zahtjev je potrebno priložiti:

* osnivački akt ustanove(presliku akta ovjerenog kod javnog bilježnika) radi osnivanja ili promjene ili proširenja djelatnosti (članak 72. Zakona o zdravstvenoj zaštiti i članak 13. Zakona o ustanovama) ili
* izmjenu osnivačkog akta ustanove (izvornik ili ovjerena preslika kod javnog bilježnika) kojim se proširuje djelatnost ustanove za obavljanje **zdravstvenog turizma** - **pružanje zdravstvenih usluga, dijagnostičkih i terapijskih postupaka, zdravstvene njege te postupaka medicinske rehabilitacije uz mogućnost korištenja prirodnih ljekovitih činitelja, pružanje ugostiteljskih usluga i/ili usluga u turizmu (odabrati „i“ odnosno „ili“)**
* dokaz o raspolaganju prostorom ugovor o zakupu ili vlasnički list, (ako se kao dokaz o pravu raspolaganja poslovnim prostorom prilaže izvadak iz zemljišne knjige nadležnog općinskog suda, priložiti izvadak ne stariji od 6 mjeseci – original ili ovjerenu presliku od suda)
* prethodno mišljenje nadležne komore

NAPOMENA: Prethodno mišljenje Hrvatskog zavoda za zdravstveno osiguranje o opravdanosti osnivanja zdravstvene ustanove u mreži javne zdravstvene službe, nije potrebno za djelatnost zdravstvenog turizma (članak 39.a stavak 4. Zakona) već samo mišljenje nadležne komore (članak 74. Zakona).

**2.** Po izdanom rješenju iz članka 75. stavka 1. Zakona o zdravstvenoj zaštiti, zdravstvena ustanova upisuje izmjenu akta o osnivanju (proširenje djelatnosti) u sudski registar nadležnog Trgovačkog suda(članak 75. stavka 3. Zakona).

**3. UPRAVNI POSTUPAK IZDAVANJE RJEŠENJA IZ ČLANKA 39.b. STAVKA 5. ZAKONA O ZDRAVSTVENOJ ZAŠTITI O ISPUNJAVANJU PROPISANIH UVJETA ZA OBAVLJANJE ZDRAVSTVENOG TURIZMA**

1. Ustanova ne može započeti s obavljanjem djelatnosti zdravstvenog turizma dok Ministarstvo zdravstva rješenjem ne utvrdi da su ispunjeni uvjeti za obavljanje te djelatnosti propisani pravilnikom iz članka 39. stavka 3. Zakona o zdravstvenoj zaštiti.
2. Uvjeti za obavljanje zdravstvenog turizma propisani su Pravilnikom o pojedinim oblicima zdravstvenih usluga koje se pružaju u djelatnosti zdravstvenog turizma te standardima i normativima za njihovo obavljanje („Narodne novine“, broj 79/19).

Za početak obavljanja djelatnosti zdravstvenog turizma, potrebno je Ministarstvu zdravstva podnijeti:

**- zahtjev za izdavanje rješenja** **o ispunjavanju propisanih uvjeta ispunjavanju propisanih uvjeta za obavljanje medicinskih usluga/lječilišnih usluga/usluga medicinskog wellnessa u zdravstvenom turizmu iz** **članka 39. b stavka 5., 6. ili 7. Zakona o zdravstvenoj zaštiti** **u vezi članaka 39. toga Zakona**

**uz zahtjev je potrebno priložiti:**

* Rješenje nadležnog Trgovačkog suda o izvršenom upisu proširenja djelatnosti ustanove u sudski registar
* Statut ustanove
* Tlocrt prostora ustanove u kojem će se obavljati djelatnost zdravstvenog turizma izrađen i ovjeren od ovlaštenog projektanta (uvjeti propisani Pravilnikom o pojedinim oblicima zdravstvenih usluga koje se pružaju u djelatnosti zdravstvenog turizma te standardima i normativima za njihovo obavljanje („Narodne novine“, broj 79/19) i popis radnika
* za očevid prostora plaća se 265,45 Eura (2.000,00 kuna) za svaku zdravstvenu djelatnost (rješenje iz čl. 76. stavka 1. Zakona).

**Napomena:**

A) Temeljem zahtjeva za izdavanje rješenja, stručno povjerenstvo provodi očevid prostora i opreme za utvrđivanje propisanih uvjeta za početak obavljanja djelatnosti zdravstvenog turizma iz članka 39. Zakona o zdravstvenoj zaštiti.

B) Za obavljanje ugostiteljske djelatnosti/usluga u turizmu iz članka 39.a stavka 5. Zakona o zdravstvenoj zaštiti, nadležno je Ministarstvo turizma i sporta.

C) Upravna pristojba ne plaća se pred tijelima državne uprave temeljem tarifnog broja I., II., Uredbe o tarifi upravnih pristojbi („Narodne novine“, broj 92/21 i 95/21- ispravak) i Zakona o upravnim pristojbama („Narodne novine“, broj 115/16).